turjo4nis/wikipedia-bn-dump-20250701 huggingface dataset:
গাণিতিক ভেলকি

গণিতের আলোচনায় প্রায়ই কিছু ভুল ও অসংগত গাণিতিক প্রমাণ প্রদর্শিত হয় এবং কখনও কখনও যেগুলো সংগৃহীতও হয় যাকে বলা হয় গাণিতিক ভেলকি বা প্রবঞ্চনা। ইংরেজিতে বলা হয় ম্যাথমেটিক্যাল ফ্যালাসি (Mathematical Fallacy)। সমস্যা সমাধানের ক্ষেত্রে গাণিতিক ভুল ও গাণিতিক ভেলকি এক নয়, এদের মধ্যে সুস্পষ্ট পার্থক্য আছে।
গাণিতিক সমস্যা সমাধানের ক্ষেত্রে ভুল হলে একটি অসিদ্ধ প্রমাণ বা ফলাফল আসে কিন্তু ভেলকির ক্ষেত্রে প্রমাণ উপস্থাপনে প্রচ্ছন্ন ভুল পদ্ধতি অনুসরণ করা হয় যা কিনা দুর্বোধ্য বা সহজে চোখে পড়ে না।

সাঙ্ঘাতিক ভেলকি
ভুল পদ্ধতি অনুসরণ করে সঠিক ফলাফল উপস্থাপনেরও যথেষ্ট উদাহরণ রয়েছে। ফলাফল সঠিক হলেও অঙ্কের পুরো পদ্ধতিটিই অসংগতিপূর্ণ। উদাহরণস্বরূপ নিচের হিসাবটি করা যাক (কাটাকাটি হিসাব)

শূণ্য দ্বারা ভাগ
শূন্য দ্বারা ভাগের মাধ্যমে সৃষ্ট অনেক ভেলকির উদাহরণ রয়েছে। তার মধ্যে একটি হলো ১=২ প্রমাণ করা।
 ধরি a ও b সমান, এবং উভয়ই অশূন্য সংখ্যা 

 উভয় পক্ষকে a দিয়ে গুণ

 উভয় পক্ষ থেকে b2 বিয়োগ

 উভয় পাশেই গুণনীয়ক নির্ণয়: বামপাশে বর্গরাশির গুণনীয়ক নির্ণয়, ডানপাশে b কমন নিয়ে

 উভয় পক্ষকে (a − b) দ্বারা ভাগ

 a = b হওয়ায় a এর স্থলে b বসাই

 বামপাশের রাশিদ্বয় যোগ করি

 উভয় পক্ষকে b দ্বারা ভাগ করি

Q.E.D.

৫ম লাইনে রয়েছে মারাত্মক অসংগতি ও গাণিতিক ভুল: ৪র্থ লাইন থেকে ৫ম লাইনে যাওয়ার সময় উভয় পক্ষকে a − b দ্বারা ভাগ করা হয়, কিন্তু a = b হওয়ায় a-b=0। আর ০ দ্বারা ভাগ করা অসিদ্ধ ও অবৈধ।

তথ্যসূত্র 

হর্ষগণিত
মিঠুন চৌধুরী

মিঠুন চৌধুরী (জন্ম: ১০ ফেব্রুয়ারি ১৯৮৯) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।

২০০৮–০৯ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; চট্টগ্রাম আবাহনীর হয়ে তিনি ১৭টি গোল করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন। শেখ জামালে ১ মৌসুম অতিবাহিত করার পর মুক্তিযোদ্ধা সংসদের সাথে চুক্তি স্বাক্ষর করেছেন। পরবর্তীকালে, তিনি চট্টগ্রাম আবাহনী এবং শেখ রাসেলের হয়ে খেলেছেন। সর্বশেষ ২০১৭–১৮ মৌসুমে, তিনি শেখ রাসেল হতে ঢাকা মোহামেডানে যোগদান করেছেন।

২০০৯ সালে, মিঠুন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০ ম্যাচে ২টি গোল করেছেন। দলগতভাবে, মিঠুন এপর্যন্ত ১টি শিরোপা জয়লাভ করেছেন, যা তিনি শেখ জামালের হয়ে জয়লাভ করেছেন।

প্রারম্ভিক জীবন
মিঠুন চৌধুরী ১৯৮৯ সালের ১০ই ফেব্রুয়ারি তারিখে বাংলাদেশের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০০৯ সালের ৮ই ডিসেম্বর তারিখে, মাত্র ২০ বছর ৯ মাস ২৯ দিন বয়সে, মিঠুন শ্রীলঙ্কার বিরুদ্ধে ২০০৯ সাফ চ্যাম্পিয়নশিপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৬৮তম মিনিটে আক্রমণভাগের খেলোয়াড় জাহিদ হাসান এমিলির বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মিঠুন মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৭ মাস ২১ দিন পর, বাংলাদেশের জার্সি গায়ে প্রথম গোলটি করেন; ২০১১ সালের ২৮শে জুলাই তারিখে, লেবাননের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ
 
 
 
 

১৯৮৯-এ জন্ম
জীবিত ব্যক্তি
ফুটবল ফরোয়ার্ড
নারায়ণগঞ্জ জেলার ব্যক্তি
বাংলাদেশের আন্তর্জাতিক ফুটবলার
বাংলাদেশী ফুটবলার
বাংলাদেশী হিন্দু
আবাহনী লিমিটেডের (ঢাকা) ফুটবলার
মুক্তিযোদ্ধা সংসদ ক্রীড়া চক্রের ফুটবলার
শেখ জামাল ধানমন্ডি ক্লাবের ফুটবলার
শেখ রাসেল ক্রীড়া চক্রের ফুটবলার
মোহামেডান স্পোর্টিং ক্লাবের (ঢাকা) ফুটবলার
ফরাশগঞ্জ স্পোর্টিং ক্লাবের ফুটবলার
২০০৬ এশিয়ান গেমসের ফুটবলার
২০১০ এশিয়ান গেমসের ফুটবলার
এশিয়ান গেমসে বাংলাদেশের প্রতিযোগী
দক্ষিণ এশীয় গেমসে স্বর্ণপদক বিজয়ী বাংলাদেশী
দক্ষিণ এশীয় গেমসে ফুটবলে পদক বিজয়ী
ঢাকার ফুটবলার
বাংলাদেশী পুরুষ ফুটবলার
পুরুষ ফুটবল ফরোয়ার্ড
আমিন জুট মিলস লিমিটেড

আমিন জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।

অবস্থান 
এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের বিভাগীয় শহর চট্টগ্রামের ষোলশহর শিল্পাঞ্চলে অবস্থিত।

ইতিহাস 
এই শিল্প প্রতিষ্ঠানটি ১৯৫৪ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

অবকাঠামো 
এই বৃহদায়তন শিল্প-কমপ্লেক্সটি ৭৯ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা 
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে প্রায় সাড়ে তিনহাজার শ্রমিক-কর্মকর্তা কর্মরত আছে।

উৎপাদন ক্ষমতা 
এই মিলে রয়েছে ১৬৬ হেসিয়ান, ২৭৫ সেকিং, ৩৩ সিবিসি ও ১,৩৪৪ অন্যান্য লুম এবং গড়ে এর মাসিক উৎপাদন ক্ষমতা ১৮৫ মেট্রিক টন হেসিয়ান, ৯৯৩ মেট্রিক টন সেকিং, ৭২ মেট্রিক টন সিবিসি ও ১৪৪ মেট্রিক টন অন্যান্য লুম।

উৎপাদিত পণ্য 
 কাপড়
 থলে।

আরও দেখুন 
 বাংলাদেশ পাটকল করপোরেশন;
 বাংলাদেশের পাটকলগুলোর তালিকা।

তথ্যসূত্র

বহিঃসংযোগ 
 আমিন জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।

১৯৫৪-এ প্রতিষ্ঠিত
বাংলাদেশের পাটকল
ইমতিয়াজ সুলতান জিতু

ইমতিয়াজ সুলতান জিতু (জন্ম: ১০ ফেব্রুয়ারি ১৯৯০; ইমতিয়াজ সুলতান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেলে থাকেন।

২০০৭–০৮ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৮–০৯ মৌসুমে তিনি চট্টগ্রাম মোহামেডানে যোগদান করেছেন। চট্টগ্রাম মোহামেডানেও ১ মৌসুম অতিবাহিত করার পর তিনি ফরাশগঞ্জের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, ঢাকা মোহামেডান, মুক্তিযোদ্ধা সংসদ, ব্রাদার্স ইউনিয়ন এবং শেখ জামালের হয়ে খেলেছেন। ২০২১–২২ মৌসুমে, তিনি ব্রাদার্স ইউনিয়ন হতে পুনরায় ঢাকা আবাহনীতে যোগদান করেছেন।

২০১০ সালে, জিতু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত মাত্র ১টি ম্যাচে অংশগ্রহণ করেছেন।

দলগতভাবে, জিতু এপর্যন্ত ৩টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।

প্রারম্ভিক জীবন 
ইমতিয়াজ সুলতান জিতু ১৯৯০ সালের ১০শে ফেব্রুয়ারি তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
জিতু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ২টি ম্যাচে অংশগ্রহণ করেছেন।

২০১০ সালের ১০ই ফেব্রুয়ারি তারিখে, মাত্র ২০ বছর ৯ দিন বয়সে, জিতু মিয়ানমারের বিরুদ্ধে ২০১০ এএফসি চ্যালেঞ্জ কাপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৯তম মিনিটে মধ্যমাঠের খেলোয়াড় এনামুল হকের বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জিতু মাত্র ১টি ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 
 

১৯৯০-এ জন্ম
জীবিত ব্যক্তি
বাংলাদেশী ফুটবলার
ফুটবল মধ্যমাঠের খেলোয়াড়
আবাহনী লিমিটেডের (চট্টগ্রাম) ফুটবলার
মোহামেডান স্পোর্টিং ক্লাবের (চট্টগ্রাম) ফুটবলার
ফরাশগঞ্জ স্পোর্টিং ক্লাবের ফুটবলার
আবাহনী লিমিটেডের (ঢাকা) ফুটবলার
মোহামেডান স্পোর্টিং ক্লাবের (ঢাকা) ফুটবলার
মুক্তিযোদ্ধা সংসদ ক্রীড়া চক্রের ফুটবলার
ব্রাদার্স ইউনিয়নের ফুটবলার
শেখ জামাল ধানমন্ডি ক্লাবের ফুটবলার
বাংলাদেশের আন্তর্জাতিক ফুটবলার
এশিয়ান গেমসে বাংলাদেশের প্রতিযোগী
২০১০ এশিয়ান গেমসের ফুটবলার
দক্ষিণ এশীয় গেমসে স্বর্ণপদক বিজয়ী বাংলাদেশী
দক্ষিণ এশীয় গেমসে ফুটবলে পদক বিজয়ী
চট্টগ্রামের ক্রীড়াবিদ
ফর্টিস ফুটবল ক্লাবের খেলোয়াড়
বাংলাদেশ ফুটবল প্রিমিয়ার লিগের খেলোয়াড়
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল মধ্যমাঠের খেলোয়াড়
বাংলাদেশের আন্তর্জাতিক যুব ফুটবলার
উইল্ট চেম্বারলিন

উইল্ট নরমান চেম্বারলিন ( ২১ আগস্ট ১৯৩৬ - ১২ অক্টোবর ১৯৯৯) একজন মার্কিন বাস্কেটবল খেলোয়াড় ছিলেন এবং সেন্টার পজিশনে খেলতেন। তাঁকে চেম্বারলিনের ইতিহাসের শ্রেষ্ঠ বাস্কেটবল খেলোওয়ার হিসাবে ধরা হয়।  তিনি ন্যাশনাল বাস্কেটবল এসোশিয়েশন এর ফিলাডেলফিয়া/সান ফ্রান্সিসকো ওয়ারিওর্স,দা ফিলাডেলফিয়া ৭৬ ইয়ারএস এবং দা লস এঞ্জেলেস লেকার্স এর হয়ে খেলতেন। NBA(National Basketball Association) এ খেলার পূর্বে তিনি ইউনিভার্সিটি অফ কানাস এবং হার্লেম গ্লোবেট্রোটার্স এর হয়ে খেলেছিলেন।চেম্বারলিন লম্বায় ছিলেন ৭ ফুট ১ ইঞ্চি(২.১৬ মিটার) এবং ওজনে ভারী,২৭৫ পাউন্ড হওয়ার পূর্বে সদ্য সৈন্য হিসেবে ওজন ছিলো ২৫০(১১০ কেজি) পাউন্ড  এবং লেকারদের সাথে অবশেষে ওজন দাড়িয়েছিলো ৩০০ পাউন্ডে(১৪০ কেজি)।

স্কোর, রিবাউন্ডিং এবং স্থায়িত্ব বিভাগে চেম্বারলিনের অনেক (এন বি এ) রেকর্ড রয়েছে।তিনিই একমাত্র খেলোওয়ার যিনি এন বি এ একক গেমে ১০০ পয়েন্ট এবং এক মৌসুমে ৪০ এবং ৫০ পয়েন্ট এর গড় করেছিলেন।তিনি ৭ সেঞ্চুরি,১১ রিবাউন্ডিং,৯ টি শেরোপা জিতেছেন এবং একবার দলের নেতৃত্ব দিয়েছেন।চেম্বারলিন একমাত্র খেলোওয়ার যিনি এন বি এ ইতিহাসে এক সিজনে গড়ে কমপক্ষে ৩০ পয়েন্ট এবং প্রতি খেলায় ২০ রিবন্ডস করেছেন,যা তিনি সাত বার করেছেন।তিনি এনবিএ ক্যারিয়ারের পুরো পর্বে প্রতি খেলায় কমপক্ষে ৩০ পয়েন্ট এবং ২০ রিবাউন্ড গড়তে একমাত্র প্লেয়ার।যদিও তিনি প্লেওফ এ ক্ষতির সম্মুখিন হন, চেম্বারলিনের একটি সফল ক্যারিয়ার ছিলো,২টি এনবিএ চ্যাম্পিয়ন্শিপ জিতেছিলেন,টানা চারবার সবচেয়ে মূল্যবান খেলোওয়ার এর সম্মাননা পেয়েছিলেন,পেয়েছিলেন রকি অফ দা ইয়ার সম্মাননাও,একবার পেয়েছিলেন এনবিএ ফাইনাল এমভিপি সম্মাননা,তিনি থার্টিন অল স্ট্রার গেমে এবং টেন অল-এনবিএ ফার্স্ট এন্ড সেকেন্ড দলে নির্বাচিত হয়েছিলেন ।পরবর্তিকালে ১৯৭৮ সালে তিনি নাইসমিথ মেমোরিয়াল বাস্কেটবল হল অফ ফেইম এ সন্নিবেশিত হয়েছিলেন,নির্বাচিত হয়েছিলেন ১৯৮০ এর এনবিএ এর ৩৫ তম বার্ষিকি দলেও,তিনি ১৯৯৬ সালে এনবিএ এর ইতিহাসের সেরা ৫০ জন খেলোওয়ারের তালিকায় নির্বাচিত হন।

তথ্যসূত্র

বহিঃসংযোগ 

 Basketball-Reference.com: Wilt Chamberlain (as a coach) 
 
 University of Kansas Men's Basketball
 NBA History: Wilt Chamberlain Summary
 4th Quarter Radio Broadcast of Wilt's 100 Point Game 
 "Wilt's Big Night", Weekend America, American Public Media, June 4, 2005, How the 100-point game almost went un-recorded.
 
 Image of Wilt Chamberlain making a dunk during a Los Angeles Lakers vs Milwaukee Bucks game, 1971.  Los Angeles Times Photographic Archive (Collection 1429). UCLA Library Special Collections, Charles E. Young Research Library, University of California, Los Angeles.

১৯৩৬-এ জন্ম
১৯৯৯-এ মৃত্যু
মার্কিন বাস্কেটবল খেলোয়াড়
মার্কিন ভলিবল খেলোয়াড়
মার্কিন পুরুষ বাস্কেটবল খেলোয়াড়
সেন্টার্স (বাস্কেটবল)
রোকনুজ্জামান কাঞ্চন

মোহাম্মদ রোকনুজ্জামান কাঞ্চন (জন্ম: ২২ জুন ১৯৮২; রোকনুজ্জামান কাঞ্চন নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। কাঞ্চন তার খেলোয়াড়ি জীবনের অধিকাংশ সময় মুক্তিযোদ্ধা সংসদ এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেলেছেন।

১৯৯৭–৯৮ মৌসুমে, বাংলাদেশী ক্লাব ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর ১৯৯৯–২০০০ মৌসুমে তিনি ঢাকা আবাহনীতে যোগদান করেছিলেন। ঢাকা আবাহনীতে ৩ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছিলেন। পরবর্তীকালে, তিনি মুক্তিযোদ্ধা সংসদ এবং আরামবাগের হয়ে খেলেছিলেন। সর্বশেষ ২০১৭–১৮ মৌসুমে, তিনি মুক্তিযোদ্ধা সংসদ হতে বসুন্ধরা কিংসে যোগদান করেছিলেন; বসুন্ধরা কিংসর হয়ে ২ মৌসুম খেলার পর তিনি অবসর গ্রহণ করেছিলেন।

২০০০ সালে, কাঞ্চন বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ২৯ ম্যাচে ৬টি গোল করেছিলেন। দলগতভাবে, কাঞ্চন সর্বমোট ৪টি শিরোপা জয়লাভ করেছিলেন, যার মধ্যে ৩টি ঢাকা আবাহনীর হয়ে এবং ১টি বসুন্ধরা কিংসের হয়ে জয়লাভ করেছিলেন।

প্রারম্ভিক জীবন 
মোহাম্মদ রোকনুজ্জামান কাঞ্চন ১৯৮২ সালের ২২শে জুন তারিখে বাংলাদেশের মুন্সীগঞ্জের সিরাজদিখানে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
২০০০ সালের ২রা মে তারিখে, মাত্র ১৭ বছর ১০ মাস ১১ দিন বয়সে, কাঞ্চন ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে কাঞ্চন সর্বমোট ৪ ম্যাচে অংশগ্রহণ করেছিলেন। জাতীয় দলের হয়ে অভিষেকের ৯ মাস ১১ দিন পর, বাংলাদেশের জার্সি গায়ে প্রথম গোলটি করেছিলেন; ২০১১ সালের ১২ই ফেব্রুয়ারি তারিখে, মঙ্গোলিয়ার বিরুদ্ধে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন। ২০০৬ সালের ১০ই এপ্রিল তারিখে কাঞ্চন ২৩ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত তাজিকিস্তানের বিরুদ্ধে উক্ত ম্যাচে বাংলাদেশ ৬–১ গোলের ব্যবধানে পরাজিত হয়েছিল, ম্যাচটিতে তিনি ৫২ মিনিট খেলেছিলেন। আন্তর্জাতিক ফুটবলে, তার ৬ বছরের খেলোয়াড়ি জীবনে তিনি সর্বমোট ২৯ ম্যাচে ৬টি গোল করেছিলেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ 
 
 
 

১৯৮২-এ জন্ম
জীবিত ব্যক্তি
মুন্সীগঞ্জ জেলার ব্যক্তি
ফুটবল ফরোয়ার্ড
বাংলাদেশের আন্তর্জাতিক ফুটবলার
বাংলাদেশী ফুটবলার
ফরাশগঞ্জ স্পোর্টিং ক্লাবের ফুটবলার
আবাহনী লিমিটেডের (ঢাকা) ফুটবলার
মোহামেডান স্পোর্টিং ক্লাবের (ঢাকা) ফুটবলার
মুক্তিযোদ্ধা সংসদ ক্রীড়া চক্রের ফুটবলার
আরামবাগ ক্রীড়া সংঘের ফুটবলার
বসুন্ধরা কিংসের ফুটবলার
বাংলাদেশ ফুটবল প্রিমিয়ার লিগের খেলোয়াড়
২০০২ এশিয়ান গেমসের ফুটবলার
এশিয়ান গেমসে বাংলাদেশের প্রতিযোগী
২০শ শতাব্দীর বাংলাদেশী পুরুষ ক্রীড়াবিদ
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
বাংলাদেশের আন্তর্জাতিক যুব ফুটবলার
পুরুষ ফুটবল ফরোয়ার্ড
বাংলাদেশী ফুটবল ম্যানেজার
জাবেদ খান

মোহাম্মদ জাবেদ খান (জন্ম: ২৫ জানুয়ারি ১৯৯৬; জাবেদ খান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ফর্টিস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন।

২০১৭–১৮ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন; শেখ জামালের হয়ে তিনি ১৭ ম্যাচে ১টি গোল করেছেন। অতঃপর ২০১৮–১৯ মৌসুমে তিনি সাইফে যোগদান করেছেন। পরবর্তীকালে তিনি শেখ জামালের হয়ে খেলেছেন। ২০২২–২৩ মৌসুমে, তিনি শেখ জামাল হতে বাংলাদেশী ক্লাব ফর্টিসে যোগদান করেছেন।

২০১৮ সালে, জাবেদ বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।

প্রারম্ভিক জীবন
মোহাম্মদ জাবেদ খান ১৯৯৬ সালের ২৫শে জানুয়ারি তারিখে বাংলাদেশের নরসিংদীতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
২০১৮ সালের ৫ই অক্টোবর তারিখে, মাত্র ২২ বছর ৮ মাস ১১ দিন বয়সে, জাবেদ ফিলিপাইনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৮তম মিনিটে মধ্যমাঠের খেলোয়াড় মাসুক মিয়া জনির বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জাবেদ মাত্র ১ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 
 

১৯৯৬-এ জন্ম
জীবিত ব্যক্তি
ফুটবল ফরোয়ার্ড
বাংলাদেশের আন্তর্জাতিক ফুটবলার
বাংলাদেশী ফুটবলার
ফর্টিস ফুটবল ক্লাবের খেলোয়াড়
নরসিংদী জেলার ব্যক্তি
সাইফ স্পোর্টিং ক্লাবের ফুটবলার
শেখ জামাল ধানমন্ডি ক্লাবের ফুটবলার
বাংলাদেশ ফুটবল প্রিমিয়ার লিগের খেলোয়াড়
আবাহনী লিমিটেডের (চট্টগ্রাম) ফুটবলার
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
পুরুষ ফুটবল ফরোয়ার্ড
মুক্তিযোদ্ধা সংসদ ক্রীড়া চক্রের ফুটবলার
বাংলাদেশ পুলিশ ফুটবল ক্লাবের খেলোয়াড়
বিপলু আহমেদ

বিপলু আহমেদ (জন্ম: ৫ মে ১৯৯৯) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলে থাকেন।

২০১৭–১৮ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; ঢাকা মোহামেডানের হয়ে তিনি ১৮ ম্যাচে ২টি গোল করেছেন। অতঃপর ২০১৮–১৯ মৌসুমে তিনি শেখ রাসেলে যোগদান করেছেন। ২০১৯–২০ মৌসুমে, তিনি শেখ রাসেল হতে বাংলাদেশী ক্লাব বসুন্ধরা কিংসে যোগদান করেছেন।

২০১৮ সালে, বিপলু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৪ ম্যাচে ৩টি গোল করেছেন।

দলগতভাবে, বিপলু এপর্যন্ত ২টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।

প্রারম্ভিক জীবন
বিপলু আহমেদ ১৯৯৯ সালের ৫ই মে তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বিপলু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।

২০১৮ সালের ২৭শে মার্চ তারিখে, মাত্র ১৮ বছর ১০ মাস ২৩ দিন বয়সে, বিপলু লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৪৬তম মিনিটে মধ্যমাঠের খেলোয়াড় মামুনুল ইসলামের বদলি খেলোয়াড় হিসেবে তিনি মাঠে প্রবেশ করেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে বিপলু সর্বমোট ৭ ম্যাচে ১টি গোল করেছেন। জাতীয় দলের হয়ে অভিষেকের ৬ মাস ৫ দিন পর, বাংলাদেশের জার্সি গায়ে প্রথম গোলটি করেন; ১লা অক্টোবর তারিখে, লাওসের বিরুদ্ধে ম্যাচের একমাত্র এবং জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।

পরিসংখ্যান

আন্তর্জাতিক

আন্তর্জাতিক গোল

তথ্যসূত্র

বহিঃসংযোগ
 
 
 
 
 

১৯৯৯-এ জন্ম
জীবিত ব্যক্তি
শেখ রাসেল ক্রীড়া চক্রের ফুটবলার
বাংলাদেশী ফুটবলার
ফুটবল উইঙ্গার
সিলেট জেলার ব্যক্তি
দক্ষিণ এশীয় গেমসে ব্রোঞ্জপদক বিজয়ী বাংলাদেশী
বাংলাদেশের আন্তর্জাতিক যুব ফুটবলার
দক্ষিণ এশীয় গেমসে ফুটবলে পদক বিজয়ী
বাংলাদেশের আন্তর্জাতিক ফুটবলার
ফর্টিস ফুটবল ক্লাবের খেলোয়াড়
বসুন্ধরা কিংসের ফুটবলার
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
মোহামেডান স্পোর্টিং ক্লাবের (ঢাকা) ফুটবলার
২০১৮-১৯ আইসিসি টি২০ বিশ্বকাপ এশিয়া বাছাইপর্ব

২০১৮-১৯ আইসিসি টি২০ বিশ্বকাপ এশিয়া বাছাইপর্ব একটি ক্রিকেট প্রতিযোগিতা যা ২০২০ আইসিসি টি২০ বিশ্বকাপ মূল প্রতিযোগিতার জন্য বাছাইপর্বের একটি অংশ।

আন্তর্জাতিক ক্রিকেট কাউন্সিল (আইসিসি) কর্তৃক ৬২টি দলকে নিয়ে ১২টি আঞ্চলিক বাছাইপর্ব অনুষ্ঠিত হয়।  ২০১৮ সালেই পাঁচটি অঞ্চলের প্রতিযোগিতায়- আফ্রিকা (৩ গ্রুপ), আমেরিকার (২), এশিয়ার (২), পূর্ব এশিয়া প্রশান্ত মহাসাগরীয় (২) এবং ইউরোপ (৩) গ্রুপের খেলা সম্পন্ন হয়। সেরা ২৫টি দল নিয়ে ২০১৯ সালে শুরু হয় ৫টি অঞ্চলে আঞ্চলিক ফাইনাল, যেখানে সাতটি দল অগ্রসর হবে ২০১৯ আইসিসি টি২০ বিশ্বকাপ বাছাইপর্ব খেলায়, সাথে থাকবে আইসিসি টি২০আই চ্যাম্পিয়নশীপ এর র‍্যাংকিং এ থাকা সর্বনিম্ন ছয়টি দল।

এশিয়ার প্রথম উপ-আঞ্চলিক বাছাইপর্বের খেলাটি অনুষ্ঠিত হয় ২২ থেক ২৭ এপ্রিল ২০১৮, কুয়েতে।  দ্বিতীয় উপ-আঞ্চলিক বাছাইপর্ব খেলাটি অনুষ্ঠিত হয় ৩ থেকে ১২ অক্টোবর ২০১৮ মালয়েশিয়াতে। উভয় গ্রুপ থেকে সেরা তিনটি দল অগ্রসর হবে আঞ্চলিক ফাইনাল প্রতিযোগিতায়। যেখানে নির্ধারণ করা হবে ২০১৯ আইসিসি টি২০ বিশ্বকাপ বাছাইপর্বএর জন্য এশিয়ার দুইটি দল।

এপ্রিল ২০১৮তে  আন্তর্জাতিক ক্রিকেট কাউন্সিল (আইসিসি) ঘোষণা করে, ১ জানুয়ারি ২০১৯ থেকে সদস্য দেশের মধ্যকার অনুষ্ঠিত সকল টুয়েন্টি২০ খেলা আন্তর্জাতিক খেলার মর্যাদা পাবে। অতপর আঞ্চলিক ফাইনাল এবং বাছাইপর্বের অনুষ্ঠিত সকল খেলা হবে টুয়েন্টি২০ আন্তর্জাতিক (টি২০আই) মর্যাদা সম্পন্ন। 

পশ্চিম উপ-আঞ্চলিক গ্রুপ থেকে সংযুক্ত আরব আমিরাত প্রথম দল হিসাবে আঞ্চলিক ফাইনালের যোগ্যতা অর্জন করে।  তার সাথে যোগ দেয় কাতার এবং কুয়েত। পূর্ব উপ-আঞ্চলিক গ্রুপ থেকে নেপাল, সিঙ্গাপুর এবং মালয়েশিয়া আঞ্চলিক ফাইনালের যোগ্যতা অর্জন করে। অতঃপর, ২০১৯ এর মার্চে আইসিসি ঘোষণা করে যে, সংযুক্ত আরব আমিরাত চূড়ান্ত বাছাইপ্রতিযোগিতার আয়োজন করবে। পরবর্তীতে একই মাসে আইসিসি সংযুক্ত আরব আমিরাতকে বাদ দিয়ে এশিয়া আঞ্চলিক ফাইনাল খেলার সময়সূচী প্রকাশ করে। আঞ্চলিক বাছাইপর্বের ফাইনাল থেকে যোগ্যতা অর্জনকারী দলের সংখ্যাও দুটি থেকে কমিয়ে একটিতে আনা হয়।

বর্তমানে আঞ্চলিক ফাইনাল খেলাটি জুলাই ২০১৯ এ সিঙ্গাপুরে অনুষ্ঠিত হয়।

দলসমূহ

পশ্চিম উপ-আঞ্চলিক প্রতিযোগিতা

পয়েন্ট টেবিল

(H) আয়োজক (Q) আঞ্চলিক ফাইনালে অগ্রসর।

তৃতীয় স্থান নির্ধারণী খেলায় সৌদি আরবকে হারিয়ে কুয়েত আঞ্চলিক ফাইনালে অগ্রসর হয়ে যায়।

খেলার সূচী

তৃতীয় স্থান নির্ধারণী

ফাইনাল

পূর্ব উপ-আঞ্চলিক প্রতিযোগিতা

পয়েন্ট টেবিল 

(H) আয়োজক (Q) যোগ্যতা অর্জন করেছে।
পশ্চিম উপ-আঞ্চলিক খেলার মতো এখানে সেরা-৩ নির্বাচনের জন্য তৃতীয় স্থান নির্ধারণী খেলা নেই। লীগ পর্যায়ের ক্রম থেকেই তৃতীয় স্থানকে বিবেচনা করা হবে।

খেলার সূচী

আঞ্চলিক ফাইনাল

আঞ্চলিক ফাইনাল খেলাটি সিঙ্গাপুরে ২২ থেকে ২৮ জুলাই ২০১৯ অনুষ্ঠিত হয়।  প্রতিযোগিতার শেষ খেলাটি অনুষ্ঠিত হয় নেপাল এবং প্রতিযোগিতার আয়োজক সিঙ্গাপুরের মধ্যে এবং উক্ত খেলার বিজয়ীই ২০১৯ আইসিসি টি২০ বিশ্বকাপ বাছাইপর্ব খেলার যোগ্যতা অর্জন করে। কুয়েতী খেলোয়াড় মোহাম্মদ কাশিফ প্রতিযোগিতার ফাইনাল পর্যন্ত ১৪৩ রান নিয়ে শীর্ষে থাকায় প্রতিযোগিতার সেরা খেলোয়াড় নির্বাচিত হয়।

পয়েন্ট টেবিল

খেলার সূচী

টীকা

তথ্যসূত্র

বহিঃসংযোগ
 Asia group at the International Cricket Council
 Series home at ESPN Cricinfo (Finals)

আইসিসি টি২০ বিশ্বকাপ বাছাইপর্ব
২০২১ আইসিসি টি২০ বিশ্বকাপ
২০১৮-১৯ মৌসুমে আন্তর্জাতিক ক্রিকেট প্রতিযোগিতা
২০১৯-এ আন্তর্জাতিক ক্রিকেট প্রতিযোগিতা
আইসিসি বিশ্ব টুয়েন্টি২০ বাছাইপর্ব
২০১৮–১৯ আন্তর্জাতিক ক্রিকেট প্রতিযোগিতা
মোহাম্মদ আরিফুল ইসলাম

মোহাম্মদ আরিফুল ইসলাম (জন্ম: ৩০ ডিসেম্বর ১৯৮৭; আরিফুল ইসলাম নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেলে থাকেন।

২০০৭–০৮ মৌসুমে, বাংলাদেশী ক্লাব ফরাশগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৮–০৯ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে ২ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি মুক্তিযোদ্ধা সংসদ, ঢাকা মোহামেডান, শেখ জামাল, ঢাকা আবাহনী এবং সাইফের হয়ে খেলেছেন। ২০১৯–২০ মৌসুমে, তিনি সাইফ হতে শেখ রাসেলে যোগদান করেছেন।

২০১০ সালে, আরিফুল বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। এর প্রায় ৪ বছর পূর্বে ২০০৬ সালে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৮ ম্যাচে অংশগ্রহণ করেছেন।

দলগতভাবে, আরিফুল এপর্যন্ত ৮টি শিরোপা জয়লাভ করেছেন, যার মধ্যে ১টি ঢাকা মোহামেডানের হয়ে, ১টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন।

প্রারম্ভিক জীবন
মোহাম্মদ আরিফুল ইসলাম ১৯৮৭ সালের ৩০শে ডিসেম্বর তারিখে বাংলাদেশের কিশোরগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
আরিফুল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন।

২০০৬ সালের ৬ই সেপ্টেম্বর তারিখে, মাত্র ১৮ বছর ৮ মাস ৮ দিন বয়সে, আরিফুল কাতারের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটিতে বাংলাদেশ ৩–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে আরিফুল সর্বমোট ৩ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 
 
 
 

১৯৮৭-এ জন্ম
জীবিত ব্যক্তি
বাংলাদেশের আন্তর্জাতিক ফুটবলার
বাংলাদেশী ফুটবলার
এশিয়ান গেমসে বাংলাদেশের প্রতিযোগী
মোহামেডান স্পোর্টিং ক্লাবের (ঢাকা) ফুটবলার
কিশোরগঞ্জ জেলার ব্যক্তি
ফুটবল রক্ষণভাগের খেলোয়াড়
ফরাশগঞ্জ স্পোর্টিং ক্লাবের ফুটবলার
সাইফ স্পোর্টিং ক্লাবের ফুটবলার
শেখ জামাল ধানমন্ডি ক্লাবের ফুটবলার
শেখ রাসেল ক্রীড়া চক্রের ফুটবলার
ব্রাদার্স ইউনিয়নের ফুটবলার
আবাহনী লিমিটেডের (ঢাকা) ফুটবলার
২০০৬ এশিয়ান গেমসের ফুটবলার
২০১০ এশিয়ান গেমসের ফুটবলার
দক্ষিণ এশীয় গেমসে স্বর্ণপদক বিজয়ী বাংলাদেশী
দক্ষিণ এশীয় গেমসে ফুটবলে পদক বিজয়ী
২১শ শতাব্দীর বাংলাদেশী পুরুষ ক্রীড়াবিদ
বাংলাদেশী পুরুষ ফুটবলার
বাংলাদেশের আন্তর্জাতিক যুব ফুটবলার
পুরুষ ফুটবল রক্ষণভাগের খেলোয়াড়